ब्याजदर घटाउन व्यवसायी सडकमा
सरकारको निर्देशनले पनि बैंकहरूले ऋणको ब्याजदर नघटाएपछि उद्योगी–व्यवसायी विरोध गर्न सडकमै उत्रिएका छन् । ब्याजदरको उच्च वृद्धिले लागत बढेपछि उद्योग व्यवसाय चलाउन अप्ठेरो भएको भन्दै विरोधका कार्यक्रमहरूसमेत घोषणा भएका छन् । नेपाल उद्योग वाणिज्य महासंघ, जिल्लास्थित उद्योग वाणिज्य संघलगायत निजी क्षेत्रका संघसंस्थाहरूले विरोधका चरणबद्ध कार्यक्रम ल्याएका हुन् । 